is is pt is sk is fr is is en is is de is is pt en is is hu is is is de is is is cs sv is is is nl es is is is is es gl is es is is de es nn is is es is is is is is is es is is is is is is is es is is is en sk is is is ru sk en is
Grensáskirkju, Háaleitisbraut 66 kj, 103 Reykjavík. Sími 528 4430, fax 551 0347
Mánudagar kl. 10.00-16.00, þriðju-, miðviku- og fimmtudagar kl. 13.00-16.00 og lokað á föstudögum.
Viðtalstímar skólastjóra eru eftir samkomulagi.
Stjórn skólans hefur ákveðið að framvegis verði starfandi organistum sem hafa lokið námi við Tónskólann gefinn kostur á endurmenntun í orgelleik frá og með næsta hausti.
Er námið hugsað fyrir þau sem hafa lokið námi við skólann en hafa hug á að bæta við verkefnalistann eða að undirbúa orgeltónleika, vígslu nýs orgels, vinna að ákveðnu verkefni eða fá hvatningu og stuðning í reglulegum orgeltímum.
Umsóknarfrestur í Tónskólann er til 14. júní.
23. maí 2018 · Björn Steinar Sólbergsson
Skólaslit Tónskólans fóru fram í Hallgrímskirkju laugardaginn 19. maí s.l.
Á myndinni má sjá útskriftarnemana og kennara Tónskólans ásamt Birni Steinari Sólbergssyni skólastjóra og Guðmundi Sigurðssyni formanni Kirkjutónlistarráðs.
22. maí 2018 · Björn Steinar Sólbergsson
Skólaslit Tónskóla Þjóðkirkjunnar 2018
Skólaslit Tónskólans verða í Hallgrímskirkju laugardaginn 19. maí kl. 17. Sjö nemendur ljúka áfanga frá skólanum í vor. Það eru þau Elena Makeeva, Kristján Hrannar Pálsson og Páll Barna Szabo sem ljúka Kirkjuorganistaprófi.
Ólafur W. Finnsson og Steinunn Árnadóttir ljúka kantorsprófi.
Elísabet Þórðardóttir og Kitty Kovács ljúka einleiksáfanga.
14. maí 2018 · Björn Steinar Sólbergsson
Miðvikudaginn 16. maí kl. 12 verða tónleikar kirkjutónlistarbrautar Listaháskóla Íslands og Tónskólans í Hallgrímskirkju. Þar koma fram Matthías Harðarson og Erla Rut Káradóttir. Matthías og Erla Rut leika verk eftir Johann Sebastian Bach, Johann Pachelbel, Johannes Brahms, César Franck og Jón Ásgeirsson.
14. maí 2018 · Björn Steinar Sólbergsson
Miðvikudaginnudaginn 9. maí kl. 17 verða burtfarartónleikar Elísabetar Þórðardóttur í Hallgrímskirkju, en Elísabet lýkur einleiksáfanga frá Tónskólanum.
Á efnisskránni verða verk eftir Johann Sebastian Bach, Felix Mendelssohn, Eugène Gigout, Charles-Marie Widor og Louis Vierne.
4. maí 2018 · Björn Steinar Sólbergsson
Þriðjudaginn 8. maí kl. 17 verða burtfarartónleikar Kitty Kocács í Hallgrímskirkju, en Kitty lýkur einleiksáfanga frá Tónskólanum.
Á efnisskránni verða verk eftir Johann Sebastian Bach, Sergei Rachmaninoff, Pierre Cochereau og Charles Tournemire.
4. maí 2018 · Björn Steinar Sólbergsson
Þrennir tónleikar verða á vegum Tónskóla Þjóðkirkjunnar í vor;
Þriðjudaginn 8. maí kl. 17 verða burtfarartónleikar Kitty Kovács, en Kitty lýkur einleiksáfanga frá Tónskólanum.
Miðvikudaginn 9. maí kl. 17 verða burtfarartónleikar Elísabetar Þórðardóttur, en Elísabet lýkur einleiksáfanga frá Tónskólanum.
Miðvikudaginn 16. maí kl. 12 verða orgeltónleikar Erlu Rutar Harðardóttur og Matthíasar Páls Harðarsonar nemanda á kirkjutónlistarbraut LHÍ og TÞ.
Allir tónleikarnir fara fram í Hallgrímskirkju í Reykjavík.
4. maí 2018 · Björn Steinar Sólbergsson
Hér er hægt að sækja um skólavist í Tónskóla Þjóðkirkjunnar fyrir skólaárið 2018-2019 og senda á tonskoli@tonskoli.is. Umsóknarfresturinn er til 14. júní.
Inntökuskilyrði Inntökuskilyrði fyrir Kirkjuorganistapróf er miðstig í píanói auk viðtals við skólastjóra.
Inntökupróf er fyrir nám í Kantorsnámi.
Inntökupróf er fyrir nám til BA-gráðu. Sjá nánar á www.lhi.is
Inntökupróf er fyrir nám í einleiksáfanga.
Til að sækja um kórstjórn sem aðalfag þarf viðkomandi að jafnaði að hafa nokkra undirstöðu og einhverja reynslu.
3. maí 2018 · Björn Steinar Sólbergsson
Föstudaginn 20. apríl halda nemendur og kennarar Tónskólans í ferð í Skálholt.
Kl. 17 verða orgeltónleikar nemenda og kl. 18 syngja nemendur skólans Kórvesper ásamt sr. Kristjáni Val Ingólfssyni vígslubiskup sem tekur á móti hópnum. Flutt verður orgel og kórtónlist frá endurreisn og fram til dagsins í dag.
16. apríl 2018 · Björn Steinar Sólbergsson
Tónleikar kórstjórnarnema í Ísafjarðakirkju
Kór Tónlistarskóla Ísafjarðar Chorus Tenebris syngur 8 vel valin lög frá miðöldum til okkar tíma undir stjórn kórstjórnarnemenda T.Í. í Ísafjarðarkirkju sunnudaginn 8. apríl kl. 20:00.
Chorus Tenebris var stofnaður veturinn 2015-2016 en þá hófst samstarf milli Tónskóla Þjóðkirkjunnar og Tónlistarskóla Ísafjarðar sem hefur gengið með miklum ágætum. Beata Joó, píanókennari við Tónlistarskóla Ísafjarðar var þá fengin til þess að kenna kórstjórn en hún er menntaður kórstjóri frá Franz Liszt akademíunni í Búdapest. Þrír nemendur hafa stundað kórstjórnarnám í vetur. Jóngunnar Biering Margeirsson, sem er nú á fyrsta ári námsins, Pétur Ernir Svavarsson og Tuuli Rähni, en þau ljúka bæði náminu í vor. Kórinn er skipaður frábæru söngfólki af svæðinu sem hefur lagt kórstjórnarnemunum lið í vor. Samstarf skólanna tveggja hefur verið gjöfult og sýnt fram á að samstarf við tónlistarskóla í öðrum landshlutum er vel framkvæmanlegt sé viljinn fyrir hendi. Tónleikarnir sunnudaginn 8. apríl hefjast eins og áður sagði kl. 20:00 og standa yfir í um það bil 30 mínútur.
8. apríl 2018 · Björn Steinar Sólbergsson